PARTY-zan фільм

**«PARTY-zan фільм»** (*«Партызан-фільм»*) — беларуская маладзёжная эксцэнтрычная камедыя паводле сцэнарыя Андрэя Курэйчыка. Год стварэння — 2016.

## Сюжэт 
Фільм — іранічны погляд на беларускі фільммейкінг як на фабрыку па вытворчасці кіно пра вайну. Героі фільму — праграміст, бізнесмэн і дзяўчына. Праграміст Дзяніс, спакойны ды разумны, нешта ўзламаў і прадаў танк, за што быў выгнаны з «Фангеймінга» і застаўся без працы. Прадпрымальнік Аляксей, імпульсіўны прыгажунчык, не самы ўдалы бізнесмэн — рознымі спосабамі спрабуе зарабіць грошай, але ўсюды прагарае. Тым не менш ён спрабуе зноў і зноў, бо жадае быць запатрабаваным, паспяховым і забяспечаным.

Аляксей і Дзяніс дзеля лёгкіх грошай сабраліся ўчыніць авантуру і зарабіць адразу шмат грошай. Каб ажыццявіць сваю задуму, яны прадстаўляюцца маскоўскай кінагрупе як беларускія кінапрадзюсары і бяруцца зняць для іх некалькі ваенных сцэн. Нечакана ў іх жыццё ўрываецца прыгожая і прадуманая Марта, дзяўчынка з Брэста. І ўсё пачынае ісці «не так». У цягніку Мінск – Брэст адзін з герояў забывае торбу з буйной сумай грошай. Модны маскоўскі рэжысёр і знакаміты аператар ужо прыехалі ў Беларусь, на пад'ездзе расійскія кіназоркі… І пачынаючым прадзюсарам цяпер свеціць сутыкненне з бандытамі і турма за махлярства.

## Гісторыя стварэння 
Анансаванне поўнаметражнай стужкі пад працоўнай назвай «Партызан-фільм» прагучала ад рэжысёра Андрэя Курэйчыка 31 мая 2016 года падчас прэс-канферэнцыі. Па словах рэжысёра, фільм — спроба разабрацца, як у Беларусі можна зарабіць грошы ў галіне кінэматографу, пра тое, як у Беларусі здымаюць фільмы пра вайну. Бо Беларусь нярэдка ўспрымаюць як «фабрыку ваеннага кінематографу».

Кастынг праводзіўся ў чэрвені. Галоўныя ролі выканалі ўзыходзячыя зоркі беларускага тэатра і кіно: Аляксандр Тарасаў, Аляксандр Душачкін і Аліса Аўчыннік. Для акцёра Рэспубліканскага тэатра юнага гледача Аляксандра Тарасава гэта стала першай галоўнай роляй у кіно. Ролю праграміста Дзяніса сыграў студэнт Акадэміі мастацтваў Аляксандр Душачкін. Таксама ў стужцы зняўся і шэраг зорак беларускага кіно. Як, напрыклад, , якая грае ролю заможнай гаспадыні кватэры, акцёры Аляксандр Ефрэмаў (мал.), Іван Шчатко, а таксама ўдзельнікі гурта «Neuro Dubel», пісьменнік Алег Грушэцкі, вядомыя акцёры мінскіх тэатраў.

Асноўныя здымкі праходзілі з 4 па 22 жніўня ў Мінску, Брэсце, і паміж Мінскам і Брэстам. Праходзілі на мінскіх і брэсцкіх вуліцах, у кафэ, бальніцы, на трасе і іншых пляцоўках. Увайшлі і кадры здымак фільма пра Брэсцкую крэпасць, рэканструкцыя абароны 22 чэрвеня 1941 года.

25 кастрычніка ў мінскім кінатэатры Silver Screen удзельнікі незалежнага творчага аб'яднання «Без Буслоў Артс» прадставілі прадстаўнікам кінапракатных арганізацый  да фільма (кароткі відэатрэйлер, прызначаны для рэкламавання будучага фільма).

6 лістапада стваральнікі карціны прэзентавалі фільм на мінскім міжнародным кінафестывалю «Лістапад-2016» у рамках Індустрыяльнай платформы «Дзень беларускіх ініцыятыў». Публіцы быў паказаны тызер-трэйлер да стужкі і пятнаццаціхвілінная вытрымка з фільма, якая раскрывае сюжэт.

У шырокі пракат фільма выйшаў 29 снежня.

### Кадры са здымачнай пляцоўкі 

Выява:PARTY-zan12.jpg|Здымкі фрагмента ў бальніцы
Выява:PARTY-zan14.jpg|Здымкі ў кватэры на пр. Незалежнасці
Выява:PARTY-zan4.jpg|Здымкі на «Лініі Сталіна» (Мінскі раён)
Выява:PARTY-zan5.jpg|Рэжысёр А. Курэйчык тлумачыць юным акторам іх ролі
Выява:PARTY-zan7.jpg|Здымачная група разам з акцёрамі
Выява:PARTY-zan8.jpg|Здымкі батальных сцэн на «Лініі Сталіна»
Выява:PARTY-zan9.jpg|Здымкі батальных сцэн
Выява:PARTY-zan16.jpg|Здымкі батальных сцэн
Выява:PARTY-zan18.jpg|Здымкі батальных сцэн
Выява:PARTY-zan3.jpg|Грыміраванне акцёраў

## Стваральнікі фільма 
### Здымачная група 
thumb|справа|220пкс|Хлапушка да фільма
* Сцэнарыст: Андрэй Курэйчык, Сяргей Дзмітрэнка
* Рэжысёр-пастаноўшчык: Андрэй Курейчык
* Другія рэжысёры: Аляксандра Барысава, Сярней Дзмітрэнка
* Прадзюсары: Андрэй Курейчык, Дзмітрый Фрыга
* Крыатыўны прадзюсар: Дзмітрый Марынін
* Кампазітар: Дзмітрый Фрыга
* Аператар-пастаноўшчык: Мікіта Пінігін
* Гукарэжысёры: Яўген Рагозін, Дзмітрый Фрыга
* Мастак па грыму: Вераніка Сафонава
* Мастак па касцюмам: Юлія Пякіна

### У ролях 
## Зноскі 
## Літаратура 
* 
* 
* 
* 
* 
* 

## Спасылкі 
Катэгорыя:Фільмы Беларусі
Катэгорыя:Фільмы Андрэя Курэйчыка